Moenie 'jammer' wees oor ekonomiese vryheid | Nuus24
Johannesburg – Die ANC-jeugliga moenie om verskoning vra vir ekonomiese vryheid en die nasionalisering van myne nie, het Fikile Mbalula, lid van die ANC se nasionale uitvoerende komitee, Woensdag gesê.“Julle is die enigstes [ANCYL] wat die debat oopgemaak het,” het Mbalula aan studente by Wits Universiteit in Johannesburg gesê.Hy het gepraat tydens die ANC-jeugliga se 68ste herdenkingslesing.“Sommige van ons in die beweging is selfs te bang om die woorde ekonomiese vryheid in ons leeftyd te sê. Wat julle moet doen kamerade is om jul verstaan van ekonomiese vryheid te verdiep.“Dit is die lied waaroor almal moet sing. Selfs die linkses in hierdie land, die Kommunistiese Party, Cosatu [en] sommige van ons kamerade is bang om ekonomiese vryheid te sê.”Die rede hiervoor is omdat dit met individue geassosieer word, het Mbalula gesê, in verwysing na Julius Malema.Hy het aan die jeugliga gesê dat vryheid oor hulle gaan.“Dit gaan oor totale bevryding en as jy nie daaroor gaan praat nie, wie anders sal dan? Hoekom moet die jeug nie obsessief wees oor ekonomiese mag nie?”Mbalula sê die jeugliga moet versigtig wees, want wanneer die “tweede revolusie” kom, kan dit deur opportuniste gekaap word.Die ANC-jeugliga was krities oor die sogenaamde tweede oorgang, wat by die ANC se beleidskonferensie in Junie voorgestel en gedebatteer is.Mbalula sê die tweede oorgang kan nie vereenvoudig word na vryheidsliedere en leierskap nie.“As julle begin sing sal julle nooit die debat verstaan nie,” het hy gesê.“’n Oorgang is nie ‘n geleentheid nie, dit is ‘n proses en ‘n reis.”Hy het verwys na liedjies in ondersteuning van ANC-leiers.– Volg Nuus24 op Twitter - SAPA
Lees meer oor: fikile mbalula | anc | anc-jeugliga VOLGENDE OP NUUS24X